
Către

Biroul  Permanent al Camerei Deputaţilor

Vă transmitem anexat Raportul asupra proiectului de Lege PL-x 120, privind taxarea şi încasarea taxelor pentru servicii consulare la misiunile diplomatice şi oficiile consulare ale României în străinătate.


Proiectul de Lege a fost dezbătut şi avizat în şedinţa Comisiei pentru politică externă, din data de 18 iunie 2008.

















Preşedinte,






      









      Ştefan Glăvan

        Nr. PL -x 120

RAPORT

asupra proiectului de Lege privind taxarea şi încasarea taxelor pentru servicii consulare

la misiunile diplomatice şi oficiile consulare ale României în străinătate

Cu adresa nr. PLx. 120 din 12 martie 2008, Comisia pentru politică externă a Camerei Deputaţilor a fost sesizată spre dezbatere în fond, în procedură de urgenţă, în vederea examinării şi întocmirii raportului, cu proiectul de Lege privind taxarea şi încasarea taxelor pentru servicii consulare la misiunile diplomatice şi oficiile consulare ale României în străinătate.


Proiectul de Lege supus dezbaterii are ca scop modernizarea, reorganizarea, transformarea şi dezvoltarea reţelei serviciului extern al diplomaţiei române, având în vedere de asemenea, şi obligaţiile asumate de Ministerul Afacerilor Externe pentru aderarea la spaţiul Schengen.


Prin obiectul de reglementare şi conţinutul său, proiectul de Lege face parte din categoria legilor ordinare.


La  întocmirea raportului, Comisia a analizat expunerea de motive, avizul favorabil al Consiliului Legislativ nr. 162/26.11.2007 precum  şi avizul favorabil al Comisiei juridice, de disciplină şi imunităţi.


La dezbaterea proiectului de Lege au participat, în conformitate cu prevederile art. 54 şi 55 din Regulamentul Camerei Deputaţilor, republicat, domnul Cornel Vişoiu, director - Direcţia Afaceri Consulare din Ministerul Afacerilor Externe.


La lucrările Comisiei au participat 19 deputaţi din totalul de 21 de membri ai Comisiei.


Raportul Comisiei a fost adoptat cu  17 voturi favorabile şi 2 abţineri.


Proiectul de Lege a fost adoptat de Senat în şedinţa din data de 5 martie 2008.


Potrivit prevederilor art. 75 din Constituţia României republicată şi ale art.92 alin (9) pct.1 din Regulamentul Camerei Deputaţilor, republicat, Camera Deputaţilor este Cameră decizională.


În urma dezbaterii, membrii Comisiei au hotărât, în unanimitate, să supună Plenului Camerei Deputaţilor, spre dezbatere şi avizare, proiectul de Lege menţionat, cu amendamentele anexate.


         Preşedinte,












Secretar,


       Ştefan Glăvan

              







              Dumitru Bentu

AMENDAMENTE ADMISE
	Nr.

Crt.
	Text Senat
	Text propus de Comisie
	Motivare

	0
	1
	2
	3

	1.
	Titlul Legii: Lege privind taxarea şi încasarea taxelor pentru servicii consulare la misiunile diplomatice şi oficiile consulare ale României în străinătate
	Titlul Legii se modifică şi va avea următorul cuprins:  Lege privind serviciile consulare pentru care se percep taxe şi nivelul taxelor consulare la misiunile diplomatice şi oficiile consulare ale României în străinătate
(Autor: deputat  Ştefan Glăvan)
	Pentru precizia exprimării  şi conformitate cu textul art.2
 

	2.
	Art.1. -
Prezenta lege reglementează cadrul legal privind taxarea şi încasarea taxelor pentru servicii consulare, la misiunile diplomatice şi oficiile consulare de carieră ale României în străinătate
	Nemodificat
	

	3.
	Art. 2 - Taxele consulare sunt stabilite prin tariful prevăzut în anexa care face parte integrantă din prezenta lege.
	Art. 2 se modifică şi va avea următorul cuprins: Serviciile consulare pentru care se percep taxe şi nivelul taxelor consulare sunt prevăzute în anexa care face parte integrantă din prezenta lege
(Autori: deputat Manuela Mitrea)
	Raţiuni de tehnică legislativă

	4.
	Art. 3 -  (1) Taxele prevăzute în tariful consular se încasează anticipat, direct în euro, precum şi în dolari SUA sau în moneda ţării de reşedinţă, după caz, în raport de cursul de schimb mediu al acestora faţă de euro.

(2) În ţările în care funcţionează piaţa valutară liberă, încasarea taxelor consulare se va face, de regulă, în euro sau în dolari SUA.

(3) Atunci când în ţara de reşedinţă nu există cotaţii oficiale directe între euro, dolari SUA şi valuta locală, prin ordin al ministrului afacerilor externe se stabileşte o alta valută străina convertibilă, ca valută de referinţă.


	Art. 3 (1) se modifică şi va avea următorul cuprins: Taxele prevăzute la art. 2 se încasează anticipat, direct în euro, precum şi în dolari SUA sau în moneda ţării de reşedinţă, după caz, în raport de cursul de schimb mediu al acestora faţă de euro. (Autor: Comisia)
(2) Nemodificat
 Nemodificat

	Pentru corectitudinea normei de trimitere.



	5.
	Art.4. - (1) Cursul de schimb mediu între euro sau valuta de referinţă şi valuta locală este fixat prin notă internă.

(2) Nota internă se emite, la începutul fiecărei luni şi ori de câte ori este necesar, în funcţie de variaţia cursurilor de schimb, de şeful secţiei consulare sau al oficiului consular. Aceasta este valabilă pentru toate oficiile din subordine, cărora li se trimite o copie.
	Nemodificat
	

	6.
	Art.5. -(1) Nota internă stabileşte raportul de schimb pe baza mediei cursurilor de schimb din luna precedentă.

(2) Atunci când pe perioada unei luni au loc oscilaţii ale cursurilor de schimb menite să determine variaţii mai mari de 10%, şeful secţiei consulare sau al oficiului consular emite o nouă notă internă de stabilire a cursului de schimb.

(3) Copia notei interne se afişează la sediul oficiului care trebuie să o aplice, împreună cu tariful consular.
	Nemodificat
	

	7.
	Art.6. - (1)Taxele consulare pentru serviciile prestate se încasează, de regulă, direct de personalul consular prin instrumente electronice de plată.

(2) În cazul în care serviciile consulare nu se pot încasa prin instrumente electronice, personalul consular va încasa direct în numerar, pe bază de chitanţă cu regim special.

(3) Autoritatea consulară, atunci când cuantumul nu poate fi încadrat într-o categorie de servicii consulare prevăzute în anexă, adoptă soluţia mai favorabilă pentru persoanele interesate.
	Art. 6 - (1) Nemodificat
             (2)  Nemodificat

(3)
Se modifică şi va avea următorul cuprins: Autoritatea consulară, atunci când cuantumul nu poate încadra activitatea într-o categorie de servicii consulare prevăzute în anexă, adoptă soluţia mai favorabilă pentru persoanele interesate.
(Autori: Comisia)
	Pentru o corectă exprimare normativă


	8.
	Art.7. - (1) Pentru serviciile consulare prestate în regim de urgenţă se percepe în plus o taxă de 10 euro, cu excepţia serviciilor nesupuse perceperii de taxe consulare şi a celor care privesc eliberarea vizelor.

(2) Serviciile efectuate imediat sau în cel mult 48 de ore se consideră servicii prestate în regim de urgenţă
	Art. 7 – (1) se modifică şi va avea următorul cuprins: Pentru serviciile consulare prestate în regim de urgenţă se percepe o taxă suplimentară de 10 euro sau contravaloarea în dolari SUA sau în moneda ţării de reşedinţă, după caz, cu excepţia serviciilor nesupuse perceperii de taxe consulare.

(Autor: deputat  Ştefan Glăvan)

              (2) Nemodificat
	La unele misiuni diplomatice şi oficii consulare eliberarea vizelor reprezintă principala activitate (ex.: Ankara – 14.794 vize în anul 2007, Istanbul – 19.669, Izmir – 2757, Moscova – 13.075, Minsk – 7126, Kiev – 9.696, Odessa – 25.601, Beijing – 4060 etc.), iar potrivit art. 15 din lege taxele de urgenţă se utilizează şi pentru plata cheltuielilor de transport al cetăţenilor români aflaţi în situaţii deosebite. Eliminarea posibilităţii de a percepe taxe de urgenţă pentru eliberarea vizelor reduce simţitor posibilitatea oficiilor respective de a sprijini cetăţenii români aflaţi în situaţii deosebite.

Pentru o corectă exprimare normativă.

	9.
	Art.8. - (1) Autoritatea consulară eliberează gratuit acte sau copii de acte, necesare pentru interesul statului, precum şi pentru personalul civil şi militar al statului, aflat în serviciu în exterior, rămânând în continuare valabile şi reglementările pe această linie, stabilite prin alte dispoziţii.

(2) Sunt scutite de la plata taxelor consulare următoarele servicii:

a) certificatul constatator prin care se atestă redobândirea cetăţeniei române;

b) vizele acordate funcţionarilor străini la organizaţiile la care România este parte;

c) vizele acordate membrilor misiunilor diplomatice şi oficiilor consulare străine, persoanelor care însoţesc şefii de state, de guvern, delegaţiile parlamentare străine şi alţi invitaţi oficiali, precum şi membrii de familie ai acestora, în condiţii de reciprocitate.

(3) Sunt scutite de la plata taxelor consulare cererile de viză aparţinând uneia dintre următoarele categorii:

a) persoanele cu dizabilităţi;

b) persoanele cu vârsta de peste 65 de ani;

c) cercetătorii din ţări terţe care se deplasează pentru  cercetare ştiinţifică, aşa cum acestea au fost definite în Recomandarea nr.2005/761/EC a Parlamentului European şi a Consiliului Europei din data de 28 septembrie 2005, cu scopul de a facilita eliberarea de către statele membre de vize uniforme de scurtă şedere pentru cercetătorii din ţările terţe care se deplasează în Comunitatea Europeană pentru cercetare ştiinţifică.
(4)
Taxele de viză pot să fie reduse sau să nu fie percepute pentru cetăţenii unui stat terţ, în baza unui acord referitor la măsurile de facilitare a procedurilor de cerere şi eliberare a vizei, încheiat între Comunitatea Europeană şi statul terţ. Aceeaşi măsură se poate aplica şi în cazurile în care acest lucru este prevăzut în înţelegerile bilaterale încheiate de România cu alte state, cu deosebire în privinţa cetăţenilor de origine română din Republica Moldova şi Ucraina.
(5)
În cazuri individuale, cu aprobarea şefului secţiei consulare sau al oficiului consular, taxa de viză poate să nu fie percepută sau poate fi redusă, conform legii române, atunci când această măsură serveşte la protejarea intereselor culturale, precum şi a intereselor în materie de politică externă sau pentru motive umanitare.


	Art. 8- (1) - Nemodificat
(2) Se modifică şi va avea următorul cuprins: Sunt scutite de plata taxelor consulare următoarele servicii: 

a) eliberarea certificatului constatator prin care se atestă redobândirea cetăţeniei române;

b) eliberarea vizelor acordate funcţionarilor străini la organizaţiile la care România este parte; 

c) eliberarea vizelor acordate membrilor misiunilor diplomatice şi oficiilor consulare străine, persoanelor care însoţesc şefii de state, de guvern, delegaţiile parlamentare străine şi alţi invitaţi oficiali, precum şi membrii de familie ai acestora, în condiţii de reciprocitate
Se introduce un nou alineat (d), cu următorul cuprins:
d) autentificarea de către misiunile diplomatice şi oficiile consulare ale României, pentru cetăţenii români, precum şi pentru persoanele de origine română care au cetăţenie străină sau statutul de apatrid, a procurilor speciale prevăzute de art. 90 alin. (2) din Legea nr. 19/2000 privind sistemul public de pensii şi alte drepturi de asigurări sociale, cu modificările şi completările ulterioare.

(Autor: MAE şi Comisia)
(3) – Se elimină
(Autor: deputat Ştefan Glăvan)
(4) Se modifică şi va avea următorul cuprins:
Taxele de viză pot să fie reduse sau să nu fie percepute pentru cetăţenii unui stat terţ, în baza unui acord referitor la măsurile de facilitare a procedurilor de cerere şi eliberare a vizei, încheiat între Comunitatea Europeană şi statul terţ.

(Autor:  deputat  Ştefan Glăvan)
(5) - Nemodificat
	Pentru o corectă exprimare normativă.

Introducerea literei d) este necesară pentru a asigura aplicarea prevederilor Legii nr.19/2000.

Categoriile de persoane pentru care nu se percep taxe de viză sunt stabilite prin Decizia Consiliului 2006/440/CE din 1 iunie 2006 prin care au fost modificate anexa 12 a Instrucţiunilor consulare comune precum şi anexa 14 a Manualului comun privind taxele percepute, corespunzătoare cheltuielilor administrative de procesare a cererii de viză, publicată în Jurnalul Oficial nr. L 175 din 29.06.2006, direct aplicabilă de statele membre. Dispoziţiile deciziilor şi Regulamentelor Consiliului nu pot fi  incluse în reglementări interne.

În cazul în care există acorduri încheiate între UE şi state terţe acestea sunt aplicate cu prioritate. Din acordurile încheiate până în prezent de UE,  dispoziţiile acordurilor bilaterale rămân valabile numai pentru aspectele nereglementate de acordurile UE – state terţe. În cazul R. Moldova a fost posibilă scutirea de plata taxelor consulare pentru eliberarea vizelor până la intrarea României în spaţiul Schengen, întrucât acest lucru a fost prevăzut în Acordul UE – R. Moldova, ceea ce nu s-a întâmplat şi în Acordul UE – Ucraina.



	10.
	Art.9. -
Şefii secţiilor consulare sau ai oficiilor consulare de carieră pot reduce sau scuti de la plata taxelor consulare, pe bază de cerere scrisă, motivată, persoanele aflate în situaţii deosebite şi fără posibilităţi materiale.
	Art. 9 se modifică şi va avea următorul cuprins:  Şefii secţiilor consulare sau ai oficiilor consulare de carieră, pot reduce sau scuti de la plata taxelor consulare, pe baza de cerere scrisă, motivată, persoanele aflate în situaţii deosebite şi fără posibilităţi materiale.

(Autor: deputat  Ştefan Glăvan)


	Pentru o corectă exprimare normativă.



	11
	Art.10. - (1) Taxele consulare se restituie solicitanţilor de servicii consulare în următoarele cazuri:

a) când serviciul consular nu a fost sau nu a putut fi prestat;

b) când plata s-a făcut fără just temei sau dintr-o greşită interpretare a legii.

(2) Modalităţile de restituire a taxelor încasate se stabilesc prin ordin al ministrului afacerilor externe.


	(1) - Nemodificat

Introducerea unui nou alineat (2) cu următorul cuprins:

(2) Taxele consulare prevăzute la alin. (1) se restituie din sumele încasate de oficiile consulare cu acelaşi titlu.
Alineatul (2) modificat devine alineatul (3) cu următorul cuprins:

(3) Modalităţile de restituire a taxelor încasate se stabilesc prin ordin comun al ministrului afacerilor externe şi ministrului economiei şi finanţelor.
(Autor: MEF)
	Este necesară, din punct de vedere financiar, precizarea sursei din care se restituie taxele consulare, iar modalităţile de restituire trebuie însuşite şi de ministrul economiei şi finanţelor.



	12.
	Art.11.- Taxele percepute pentru procesarea cererilor de viză nu se restituie.


	Art.11 se modifică şi va avea următorul cuprins: Taxele percepute pentru cererile de viză nu se restituie.

(Autor: deputat  Ştefan Glăvan)
	Pentru mai multă claritate a ideii.



	13.
	Art.12.- Ministerul Economiei şi Finanţelor este autorizat să suplimenteze bugetul Ministerului Afacerilor Externe cu suma reprezentând cheltuielile suplimentare generate de abrogarea lit.b) din Nota la anexa nr.2 din Ordonanţa Guvernului nr.24/1992 privind stabilirea serviciilor consulare şi a taxelor percepute pentru prestarea acestora, aprobată cu modificări prin Legea nr.89/1993, cu modificările şi completările ulterioare conform fundamentărilor transmise de Ministerul Afacerilor Externe.
	Art. 12 se modifică şi va avea următorul cuprins: Taxele consulare prevăzute de prezenta lege cu excepţia celor menţionate la art. 15 şi a contravalorii blanchetelor de paşapoarte, titluri de călătorie, colante de vize şi taxe pentru Monitorul Oficial, care se evidenţiază separat, constituie venit al bugetului de stat.

(Autor: MAE si MEF)


	Ministerul Economiei şi Finanţelor nu are posibilitatea legală de a suplimenta bugetul Ministerului Afacerilor Externe, acesta fiind stabilit prin Legea bugetului de stat.

Este necesară, din punct de vedere financiar, precizarea destinaţiei taxelor încasate la misiunile diplomatice şi oficiile consulare.



	14.
	Art.13.- Cuantumul taxelor consulare prevăzute în anexă poate fi revizuit prin ordin al ministrului afacerilor externe.


	Art. 13  se modifică şi va avea următorul cuprins: Cuantumul taxelor consulare, prevăzute în anexă poate fi revizuit prin ordin comun al ministrului afacerilor externe şi ministrului economiei şi finanţelor.

(Autor:  MEF)
	Este necesar ca modificarea cuantumului taxelor consulare să fie însuşită şi de ministrul economiei şi finanţelor.

	15
	Art.14.- Modalităţile tehnice privind prestarea serviciilor consulare şi controlul încasărilor rezultate din aceste servicii se stabilesc prin ordin al ministrului afacerilor externe, în termen de 30 de zile de la data publicării  prezentei legi în Monitorul Oficial al României, Partea I.
	Art. 14 se modifică şi va avea următorul cuprins:  Modalităţile tehnice privind prestarea serviciilor consulare si controlul încasărilor
rezultate din aceste servicii se stabilesc prin ordin al ministrului afacerilor externe în termen de 30 de zile de la data publicării prezentei legi în Monitorul Oficial al României.

(Autor:     Comisia)


	Se propune eliminarea din text a sintagmei „Partea I” pentru supleţea reglementării, având în vedere că de principiu legile se publică în Partea I a editorialului respectiv.



	16.
	Art.15.- (1) Ministerul Afacerilor Externe va putea utiliza în totalitate taxele consulare percepute în plus, aferente serviciilor prestate în regim de urgenţă, pentru:

a) plata cheltuielilor de transport al cetăţenilor români aflaţi în situaţii deosebite şi fără resurse financiare şi al copiilor fără tutelă;

b) plata cheltuielilor de repatriere a cetăţenilor pe teritoriul statelor de reşedinţă, pentru care familia nu poate suporta costurile de repatriere şi nu există posibilitatea înhumării în statul în care a survenit decesul;

c) plata temporară a unor persoane nesalariate din cadrul reprezentanţelor diplomatice sau persoane din afara reprezentanţelor diplomatice, care prestează astfel de servicii;

d) alte cheltuieli ce apar la îndeplinirea îndatoririlor prevăzute în Statutul Corpului Diplomatic şi Consular şi în Convenţia de la Viena privind relaţiile consulare.

(2) Angajarea temporară a persoanelor prevăzute la alin.(1) lit.c) se va face la propunerea misiunilor diplomatice şi a oficiilor consulare, cu aprobarea Ministerului Afacerilor Externe. Activitatea acestora se va desfăşura în limitele atribuţiilor stabilite de Ministerul Afacerilor Externe şi cu respectarea dispoziţiilor legale în materie, fără afectarea numărului de personal aprobat acestui minister pentru serviciul exterior.

(3) Pentru munca prestată, persoanele din cadrul reprezentanţelor diplomatice prevăzute la alin.(1) lit.c) primesc o indemnizaţie în valută, stabilită în cuantum net, la nivelul salariului prevăzut pentru funcţionarul consular principal. Pe perioada în care persoanele în cauză încasează această indemnizaţie, ele nu mai beneficiază de indemnizaţie în valută prevăzută de reglementările în vigoare pentru soţul/soţia nesalariat.

(4) Pentru munca prestată, persoanele din afara reprezentanţelor diplomatice prevăzute la alin.(1) lit.c) primesc o indemnizaţie în valută, stabilită în cuantum net, la nivelul salariului prevăzut pentru funcţionarul consular principal, la care se adaugă taxele şi impozitele care cad în sarcina angajatorului, potrivit reglementărilor locale în materie.


	Art.15 (1) – Nemodificat
(a) – Nemodificat

Art. 15, alin.(1), lit. b) se modifică şi va avea următorul cuprins:  „plata cheltuielilor de repatriere a cetăţenilor români, decedaţi pe teritoriul statelor de reşedinţă, pentru care familia nu poate suporta costurile de repatriere şi nu există posibilitatea înhumării în statul în care a survenit decesul”

 (Autor:   deputat  Ştefan Glăvan)

c) - Nemodificat
d) – Nemodificat

(2) – Nemodificat

Art. 15 (3) se modifică şi va avea următorul cuprins: Pentru munca prestată, persoanele din cadrul misiunilor diplomatice şi oficiilor consulare prevăzute la alin. (1) lit. c) primesc o indemnizaţie în valută, stabilită în cuantum net, la nivelul salariului prevăzut pentru funcţionarul consular principal. Pe perioada în care persoanele în cauză încasează această indemnizaţie, ele  nu mai beneficiază de indemnizaţia în valută prevăzută de reglementările în vigoare pentru soţul/soţia nesalariat.

(Autor: deputat Manuela Mitrea)
Art. 15 (4) se modifică şi va avea următorul cuprins: Pentru munca prestată, persoanele din afara misiunilor  diplomatice şi oficiilor consulare prevăzute la alin. (1) lit. c) primesc o indemnizaţie în valută, stabilită în cuantum net, la nivelul salariului prevăzut pentru funcţionarul consular principal, la care se adaugă taxele şi impozitele care cad în sarcina angajatorului potrivit reglementărilor în materie ale statului de reşedinţă.

(Autor: deputat  Ştefan Glăvan)
	Îndreptarea unei erori de ordin material

Pentru o corectă exprimare normativă.

Pentru o corectă exprimare normativă.


	18. 
	Art.16.- Misiunile diplomatice şi consulare pot solicita, prin intermediul administraţiei centrale a Ministerului Afacerilor Externe, transferarea sumelor necesare pentru îndeplinirea prevederilor art.15 alin.(1) lit.a), b) şi c) de la alte misiuni diplomatice şi consulare care dispun de fonduri realizate potrivit dispoziţiilor art.7.


	Art.16 se modifică şi va avea următorul cuprins:
Misiunile diplomatice şi oficiile consulare pot solicita, prin intermediul administraţiei centrale a Ministerului Afacerilor Externe, transferarea sumelor necesare pentru îndeplinirea prevederilor art. 15 alin. (1) lit. a), b) şi c) de la alte misiuni diplomatice şi oficii consulare care dispun de fonduri realizate potrivit dispoziţiilor art. 7.

(Autor: deputat  Ştefan Glăvan)
	Pentru rigurozitatea exprimării.


	19.
	Art.17.- Taxele consulare reţinute potrivit prezentei legi se încasează, se administrează şi se contabilizează de Ministerul Afacerilor Externe, în conformitate cu normele privind finanţele publice.
	Art.17 se modifică şi va avea următorul cuprins: Taxele consulare stabilite în condiţiile art. 15 potrivit prezentei legi se încasează, se administrează şi se contabilizează de către Ministerul Afacerilor Externe, în conformitate cu prevederile Legii nr. 500/2002 privind finanţele publice, cu modificările ulterioare. 

(Autor:  MEF)
	Pentru rigoare normativă.



	20.
	Art.18.- Alineatul (2) al articolului 3 din Hotărârea Guvernului nr.152/2003 privind înfiinţarea pe lângă Ministerul Afacerilor Externe a unei activităţi finanţate integral din venituri proprii, publicată în Monitorul Oficial al României, Partea I, nr.101 din 18 februarie 2003, cu modificările ulterioare, se modifică şi va avea următorul cuprins:

„(2) Veniturile proprii ale Activităţii se constituie din totalitatea taxelor consulare percepute în plus, aferente serviciilor prestate în regim de urgenţă.”
	Se elimină.
(Autor:   MEF)
	Încasarea şi utilizarea taxelor consulare percepute în plus, aferente serviciilor prestate în regim de urgenţă este reglementată de prezenta lege.



	21.
	Art. 19, alin. (1): Prezenta lege intră în vigoare în termen de 30 de zile de la data publicării în Monitorul Oficial al României, Partea I, cu excepţia articolului 13.
Art. 19, alin. (2 ) La data intrării în vigoare a prezentei legi se abrogă: prevederile referitoare la taxele consulare percepute în străinătate si Anexa nr. 2 din Ordonanţa Guvernului nr.24/1992 privind stabilirea serviciilor consulare si a taxelor percepute pentru prestarea acestora, publicată în Monitorul Oficial al României, Partea I, nr. 213 din 28 august 1992 şi aprobată cu modificări prin Legea nr. 89/1993, cu modificările si completările ulterioare si Normele metodologice nr. H(02) 15.808/1997 şi nr. 683/1997 ale Ministerului Afacerilor Externe şi ale Ministerului de Interne privind modalităţile tehnice de prestare a serviciilor supuse taxelor consulare si controlul încasărilor rezultate din aceste servicii publicate în Monitorul Oficial al României, Partea I, nr. 17 din 20 ianuarie 1998, precum si orice alte dispoziţii contrare prezentei legi.
	Prin eliminarea Art.18, Art.19(1) devine Art. 18 - (1) care se modifică şi va avea următorul cuprins:  Prezenta lege intră în vigoare la 30 de zile de la data publicării în Monitorul Oficial al României.
(Autor Comisia)

Art.19(2) devine Art. 18(2) care se modifică şi va avea următorul cuprins: La data intrării în vigoare a prezentei legi se abrogă: art. 3 lit. c), d), e), f) şi g), art. 6, art. 7 şi Anexa nr. 2 din Ordonanţa Guvernului nr.24/1992 privind stabilirea serviciilor consulare si a taxelor percepute pentru prestarea acestora, publicată în Monitorul Oficial al României, Partea I, nr. 213 din 28 august 1992 şi aprobată cu modificări prin Legea nr. 89/1993,cu modificările si completările ulterioare si Normele metodologice nr. H(02) 15.808/1997 şi nr. 683/1997 ale Ministerului Afacerilor Externe şi Ministerului de Interne privind modalităţile tehnice de prestare a serviciilor supuse taxelor consulare si controlul încasărilor rezultate din aceste servicii, publicate în Monitorul Oficial al României, Partea I, nr. 17 din 20 ianuarie 1998, precum si orice alte dispoziţii contrare prezentei legi.

(Autor:      Comisia)


	Pentru claritate.

Dispoziţiile articolului 13 urmează să intre în vigoare odată cu legea în integralitatea sa.

Pentru rigoare normativă.



	23
	Anexă: Taxe consulare pentru servicii prestate in străinătate de serviciul extern al diplomaţiei române


	Titlul Anexei se modifică şi va avea următorul cuprins: Serviciile consulare pentru care se percep taxe şi nivelul taxelor consulare la misiunile diplomatice şi oficiile consulare ale României în străinătate

(Autor: deputat  Ştefan Glăvan)
	Pentru precizia normei



	24.
	Textul Anexei: Se prezintă separat Anexa iniţială


	 Anexa modificată se anexează.
(Autor: deputat Ştefan Glăvan)
	Se propune modificarea unor taxe în sensul reducerii acestora, pentru a răspunde aşteptărilor cetăţenilor români din străinătate şi ţinând cont de complexitatea operaţiunilor necesare pentru îndeplinirea serviciului consular pentru care se propune reducerea taxelor.






 Preşedinte,








                             Secretar,



         Ştefan Glăvan






                                    Dumitru Bentu
Anexă -  (textul iniţial)

TAXE CONSULARE PENTRU SERVICII PRESTATE IN STRAINATATE DE SERVICIUL EXTERN AL DIPLOMAŢIEI ROMÂNE

	Nr. crt
	DENUMIREA SERVICIILOR
	TAXA IN EURO

	
	A. PASAPOARTE
	

	1
	Eliberarea unui paşaport sau a oricărui document de călătorie, inclusiv prelungirea valabilităţii:

- individual;

- pentru fiecare persoana înscrisă in documentul titularului
	40

15

	2
	Includerea unei persoane in paşaport, de fiecare persoana
	20

	3
	Blancheta paşaport simplu
	20

	4
	Blancheta titlu de călătorie
	5

	5
	Blancheta paşaport simplu temporar
	20

	
	B: VIZE
	

	1
	Viza de tranzit aeroportuar
	60

	2
	Viza de tranzit
	60

	3
	Viza de scurta şedere
	60

	4
	Viza de lunga şedere
	120

	5
	Viza colectiva
	60 + 1 de persoana

	
	C: SERVICII NOTARIALE
	

	1
	Redactarea, autentificarea si revocarea unui înscris, indiferent de natura acestuia:

- un exemplar

- pentru fiecare exemplar in plus
	30

6

	2
	Legalizarea sigiliului si semnăturii Ministerului Afacerilor Externe de pe actele eliberate de autorităţile romane, inclusiv de pe declaraţiile de chemare, darea de data certa, pentru fiecare act
	30

	3
	Legalizarea unei copii de pe înscrisuri
	30

	4
	Legalizarea sigiliilor si semnăturilor de pe actele eliberate de autorităţile străine, care urmează să producă efecte juridice în România
	30

	5
	Legalizarea sigiliului si semnăturii autorităţilor competente străine de pe certificatele de origine a mărfurilor, facturile comerciale si de pe orice documente cerute la exportul mărfurilor din si in România, in funcţie de valoarea mărfurilor, de fiecare exemplar:

- pentru valori de pana la 50 000 de euro

- pentru valori intre 50 001-100 000 de euro

- pentru valori intre 100 001-500 000 de euro

- pentru valori intre 500 001 - 1 000 000 de euro

- pentru valori peste 1 000 000 de euro
	300

600

900

1500

2500+0,1% din valoare

	6
	Eliberarea unei copii sau extras de pe actele aflate in arhivele misiunilor diplomatice sau oficiilor consulare, de fiecare pagina
	15

	7
	Efectuarea unei traduceri din sau in limba română, de fiecare pagină
	20

	8
	Certificarea conformităţii cu originalul in limba din care s-a efectuat traducerea
	20

	9
	Certificarea unor fapte constatate personal de funcţionarul consular
	20

	10
	Eliberarea unui certificat de cutuma
	30

	11
	Certificarea modificărilor survenite in rolul de echipaj al navelor, inclusiv schimbarea comandantului de nava
	30

	12
	Prelungirea valabilităţii actelor de convenţie ale navelor
	30

	13
	Înregistrarea si vizarea protestului de mare, a jurnalului de bord si a jurnalului de maşini
	30

	14
	Eliberarea permisului provizoriu de naţionalitate, pentru navele construite in străinătate, achiziţionate sau cărora li se schimba clasa
	300

	
	D. SERVICII DIVERSE
	

	1
	Înregistrarea cererii pentru redobândirea cetăţeniei romane
	60

	2
	Înregistrarea cererii privind renunţarea la cetăţenia romana
	600

	3
	Eliberarea dovezii de cetăţenie
	20

	4
	Înregistrarea cererii pentru identificarea unei persoane in România
	30

	5
	Procurarea oricăror acte judiciare si extrajudiciare din tara sau din străinătate, la cererea persoanelor fizice sau juridice
	30

	6
	Primirea in depozit a înscrisurilor si a documentelor prezentate de părţi
	30

	7
	Procesarea cererilor de viză
	20

	8
	Alte servicii care nu sunt incluse in prezenta lista
	20



Note:

1. Taxa pentru eliberarea unui paşaport sau a oricărui document de călătorie include toate serviciile de legalizare sau certificare prevăzute de lege.


2. Contravaloarea colantelor de viză este inclusă în taxa percepută potrivit lit. B din tabel.


3. Misiunile diplomatice şi oficiile consulare vor aplica taxele pentru procesarea vizelor stabilite prin acordurile bilaterale între Uniunea Europeană şi state terţe, care pot fi diferite de cele prevăzute de prezenta lege.


4. Taxa pentru procesarea solicitărilor de viză nu se percepe în cazul solicitărilor, care se încadrează în prevederile art. 8 din prezenta lege.

Anexă -  (textul Comisiei)

SERVICIILE CONSULARE PENTRU CARE SE PERCEP TAXE ŞI NIVELUL TAXELOR CONSULARE LA MISIUNILE DIPLOMATICE ŞI OFICIILE CONSULARE ALE ROMÂNIEI ÎN STRĂINĂTATE

	Nr. crt
	DENUMIREA SERVICIILOR
	TAXA IN EURO

	
	A. PASAPOARTE
	

	1
	Eliberarea unui paşaport sau a oricărui document de călătorie, inclusiv prelungirea valabilităţii:

- individual;

- pentru fiecare persoana înscrisă in documentul titularului
	40

10

	2
	Includerea unei persoane in paşaport, de fiecare persoana
	10

	3
	Blancheta paşaport simplu
	20

	4
	Blancheta titlu de călătorie
	5

	5
	Blancheta paşaport simplu temporar
	20

	
	B: VIZE
	

	1
	Viza de tranzit aeroportuar
	60

	2
	Viza de tranzit
	60

	3
	Viza de scurta şedere
	60

	4
	Viza de lunga şedere
	120

	5
	Viza colectiva
	60 + 1 de persoana

	
	C: SERVICII NOTARIALE
	

	1
	Redactarea, autentificarea si revocarea unui înscris, indiferent de natura acestuia:

- un exemplar

- pentru fiecare exemplar in plus
	20

6

	2
	Legalizarea sigiliului si semnăturii Ministerului Afacerilor Externe de pe actele eliberate de autorităţile romane, inclusiv de pe declaraţiile de chemare, darea de data certa, pentru fiecare act
	15

	3
	Legalizarea unei copii de pe înscrisuri
	5

	4
	Legalizarea sigiliilor si semnăturilor de pe actele eliberate de autorităţile străine, care urmează să producă efecte juridice în România
	15

	5
	Legalizarea sigiliului si semnăturii autorităţilor competente străine de pe certificatele de origine a mărfurilor, facturile comerciale si de pe orice documente cerute la exportul mărfurilor din si in România, in funcţie de valoarea mărfurilor, de fiecare exemplar:

- pentru valori de pana la 50 000 de euro

- pentru valori intre 50 001-100 000 de euro

- pentru valori intre 100 001-500 000 de euro

- pentru valori intre 500 001 - 1 000 000 de euro

- pentru valori peste 1 000 000 de euro
	300

600

900

1500

2500+0,1% din valoare

	6
	Eliberarea unei copii sau extras de pe actele aflate in arhivele misiunilor diplomatice sau oficiilor consulare, de fiecare pagina
	5

	7
	Efectuarea unei traduceri din sau in limba română, de fiecare pagină
	20

	8
	Certificarea conformităţii cu originalul in limba din care s-a efectuat traducerea
	5

	9
	Certificarea unor fapte constatate personal de funcţionarul consular
	5

	10
	Eliberarea unui certificat de cutuma
	30

	11
	Certificarea modificărilor survenite in rolul de echipaj al navelor, inclusiv schimbarea comandantului de nava
	30

	12
	Prelungirea valabilităţii actelor de convenţie ale navelor
	30

	13
	Înregistrarea si vizarea protestului de mare, a jurnalului de bord si a jurnalului de maşini
	30

	14
	Eliberarea permisului provizoriu de naţionalitate, pentru navele construite in străinătate, achiziţionate sau cărora li se schimba clasa
	300

	
	D. SERVICII DIVERSE
	

	1
	Înregistrarea cererii pentru redobândirea cetăţeniei romane
	60

	2
	Înregistrarea cererii privind renunţarea la cetăţenia romana
	600

	3
	Eliberarea dovezii de cetăţenie
	20

	4
	Înregistrarea cererii pentru identificarea unei persoane in România
	20

	5
	Procurarea oricăror acte judiciare si extrajudiciare din tara sau din străinătate, la cererea persoanelor fizice sau juridice
	30

	6
	Primirea in depozit a înscrisurilor si a documentelor prezentate de părţi
	30

	7
	Procesarea cererilor de viză
	20

	8
	Alte servicii care nu sunt incluse in prezenta lista
	20



Note:

1. Taxa pentru eliberarea unui paşaport sau a oricărui document de călătorie include toate serviciile de legalizare sau certificare prevăzute de lege.


2. Contravaloarea colantelor de viză este inclusă în taxa percepută potrivit lit. B din tabel.


3. Misiunile diplomatice şi oficiile consulare vor aplica taxele pentru procesarea vizelor stabilite prin acordurile bilaterale între Uniunea Europeană şi state terţe, care pot fi diferite de cele prevăzute de prezenta lege.


4. Se elimină.

